**Ministru kabineta noteikumu “Grozījumi Ministru kabineta 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts[[1]](#footnote-1) paredz precizēt 9.1.1.2. pasākuma[[2]](#footnote-2) kopējo finansējumu (t.sk. finanšu avotu sadalījumu), vienlaikus novirzot finanšu ietaupījumu 775 445 *euro* apmērā Covid – 19 krīzes un tās seku mazināšanai 9.1.1.1. pasākuma[[3]](#footnote-3) ietvaros (nodrošinot jaunus atbalsta pasākumus bezdarbniekiem).Noteikumu projekta spēkā stāšanās indikatīvi – 2020. gada III ceturksnis. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pēc Pasaules Veselības organizācijas 2020. gada 11. marta paziņojuma, ka koronavīrusa izraisītā slimība (Covid-19) ir sasniegusi pandēmijas apmērus, MK 2020. gada 12. martā izsludināja ārkārtējo situāciju valstī, kas tika pagarināta līdz 2020. gada 9. jūnijam. Minētā rezultātā ir būtiski pieaudzis bezdarba līmenis (atbilstoši Nodarbinātības valsts aģentūras (turpmāk – NVA) datiem ārkārtējās situācijas laikā tas ir pieaudzis par 35%, proti, reģistrēto bezdarbnieku skaits š.g. 6. jūlijā bija 78 611 un salīdzinājumā ar š.g. 1. martu reģistrēto bezdarbnieku skaits pieauga par 20 364 bezdarbniekiem), kā rezultātā tiek prognozēta sociālās situācijas pasliktināšanās, kas var atspoguļoties sabiedrības uzvedībā vai rīcībā, paaugstinot negatīvo tendenču izplatību, kā, piemēram, noziedzība un vardarbības gadījumu skaita pieaugums. Līdz ar to valsts līmenī iedzīvotājiem ir savlaicīgi jāsniedz visaptveroši, intensīvi un uz personas individuālajām vajadzībām vērsti atbalsta pakalpojumi, kas bezdarba gadījumā nodrošinātu ienākumus vismaz minimālā līmenī, vienlaikus ļaujot uzturēt esošās vai apgūt jaunas darba prasmes un iemaņas. Šādus jaunus atbalsta pasākumus plānots sniegt 9.1.1.1. pasākuma ietvaros, kam nepieciešams novirzīt arī papildu finansējumu (t.sk. 9.1.1.2. pasākuma finanšu ietaupījumu).Noteikumu projekts ir izstrādāts arī saskaņā ar:- 2014. gada 3. jūlija Eiropas Savienības (turpmāk – ES) struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu;- darbības programmas “Izaugsme un nodarbinātība” (turpmāk – DP) grozījumiem Nr.5, kas nacionālā līmenī apstiprināti ar Ministru kabineta (turpmāk – MK) 2020. gada 22. janvāra rīkojumu Nr.25 “Grozījumi Eiropas Savienības struktūrfondu un Kohēzijas fonda 2014. – 2020. gada plānošanas perioda DP”, savukārt no Eiropas Komisijas puses – ar 2020. gada 28. aprīļa lēmumu Nr. CCI 2014LV16MAOP001;- MK 2020. gada 21. janvāra sēdes protokollēmuma (turpmāk – Protokollēmums) uzdevumu (32.§ 5.5.apakšpunktu), kas paredz novirzīt valsts budžeta (turpmāk – VB) līdzfinansējumu 2 405 860 *euro* projektam Nr.9.3.2.0/17/I/013 “Paula Stradiņa klīniskās universitātes slimnīcas jaunās A2 ēkas attīstība” (turpmāk – SAM 9.3.2. projekts), aizstājot to ar Eiropas Sociālā fonda (turpmāk – ESF) finansējumu no Veselības ministrijas pārziņā esošā 9.2.4.2. pasākuma[[4]](#footnote-4).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz **precizēt** 9.1.1.2. pasākuma kopējo **finansējumu, tai skaitā finanšu avotu sadalījumu** (*noteikumu projekta 1. un 2.punkts*).Šobrīd MK noteikumi Nr. 468[[5]](#footnote-5) paredz, ka 9.1.1.2. pasākuma kopējais finansējums ir 16 039 062 *euro*, tai skaitā ESF finansējums – 13 633 202 *euro* un VB finansējums – 2 405 860 *euro.*Saskaņā ar Protokollēmuma uzdevumu 9.1.1.2. pasākuma VB finansējums pilnā mērā tiek novirzīts SAM 9.3.2. projektam, aizstājot to ar ESF finansējumu no 9.2.4.2. pasākuma, kā rezultātā 9.1.1.2. pasākuma kopējais finansējums būs 100% ESF finansējums. Minētās izmaiņas finanšu avotu sadalījumā nemaina 9.1.1.2. pasākumam pieejamā finansējuma apmēru.Papildus noteikumu projekts paredz samazināt 9.1.1.2. pasākuma kopējo finansējumu par projektā neizlietoto finansējumu 775 445 *euro* apmērā (ESF finansējums) un novirzīt to 9.1.1.1. pasākuma darbību nodrošināšanai. Minētais finanšu ietaupījums, kas saskaņā ar KPVIS datiem (uz š.g. 14. maiju) nav nepieciešams projekta “Atbalsts ilgstošajiem bezdarbniekiem” darbību īstenošanai un uzraudzības rādītāju sasniegšanai (dalībnieku iesaiste ir pabeigta 2019. gadā decembrī), ir izveidojies, projektam noslēdzoties, un to veido izmaksu ietaupījums no atbalsta pasākumu īstenošanas (t.sk. motivācijas programmu, veselības pārbaužu, atkarību ārstēšanas u.c. faktiskās izmaksas), no semināru darba devējiem un nevalstiskajām organizācijām izmaksām, kā arī no projekta personāla izmaksām. Tādējādi pēc noteikumu projekta spēkā stāšanās 9.1.1.2. pasākuma kopējais finansējums būs 15 263 617 *euro*, tai skaitā ESF finansējums – 15 263 617 *euro*. Vienlaikus saskaņā ar KPVIS datiem (š.g. 6.jūlijā) 9.1.1.2. pasākuma neizlietotais finansējums norādīts 1 274 938,03 *euro* apmērā, kas samazināsies, kad š.g. augustā finansējuma saņēmējs iesniegs pēdējo maksājuma pieprasījumu. Par finanšu ietaupījuma investēšanu, kas papildus varētu izveidoties pēc gala maksājuma pieprasījuma iesniegšanas, pārsniedzot 9.1.1.1. pasākumam novirzāmos 775 445 *euro*,tiks lemts atsevišķi.9.1.1.1. pasākumam novirzītais papildu finansējums tiks izmantots, lai sniegtu atbalstu bezdarbniekiem Covid – 19 krīzes un tās seku mazināšanai. Plašāks skaidrojums par 9.1.1.1. pasākuma jaunajām darbībām (pagaidu nodarbinātības pasākumiem) un plānotajiem rezultātiem tiks ietverts MK noteikumu Nr. 835[[6]](#footnote-6) grozījumu anotācijā (nosūtīts saskaņošanai Finanšu ministrijai un Tieslietu ministrijai š.g. 3. jūlijā). Minētai iekšējai finanšu pārdalei nav ietekmes uz 9.1.1. specifiskā atbalsta mērķa kopējo finansējumu, jo DP nav norādīts detāls finanšu sadalījums specifisko atbalsta mērķu/ pasākumu griezumā.Kopumā ierosinātie grozījumi pozitīvi ietekmēs mērķa grupu, jo 9.1.1.1. pasākuma ietvaros bezdarbnieki varēs saņemt plašāku atbalstu Covid – 19 krīzes un tās seku mazināšanai. NVA kā finansējuma saņēmējs ir informēta par projekta kopējā finansējuma samazinājumu un novirzīšanu 9.1.1.1. pasākumam, kā arī finanšu avotu precizēšanu (noteikumu projekta izstrādes un saskaņošanas procesā). |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija, NVA.  |
| 4. | Cita informācija | Saistībā ar finanšu avotu pārdali Veselības ministrija atbilstoši Protokollēmuma uzdevumam nodrošinās, ka grozījumi MK noteikumos Nr. 870[[7]](#footnote-7), paredzot palielināt SAM 9.3.2. VB finansējumu par 2 405 860 *euro* no 9.1.1.2. pasākuma, tiks izstrādāti un iesniegti izskatīšanai MK pēc MK 2019. gada 13. augusta sēdes protokollēmuma (prot. Nr. 34 55.§) “Informatīvais ziņojums “Par papildu nepieciešamo publisko finansējumu VSIA “Paula Stradiņa klīniskās universitātes slimnīca” jaunā A korpusa būvniecības otrās kārtas infrastruktūras attīstībai”” 3.punktā noteiktā uzdevuma izpildes. Savukārt MK noteikumos Nr. 310[[8]](#footnote-8) jau ir veikti grozījumi, atbrīvojot ESF finansējumu (t.sk. 2 405 860 *euro,* kas novirzāmi 9.1.1.2. pasākumam, aizvietojot attiecīgu VB finansējuma daļu).Vienlaikus saistībā ar iekšējo finanšu pārdali starp 9.1.1.2. un 9.1.1.1. pasākumu Labklājības ministrija nodrošinās, ka NVA kā finansējuma saņēmējs uzņemas papildu līgumsaistības 9.1.1.1. pasākuma projektā pēc tam, kad ir stājušies spēkā:- projekta Nr. 9.1.1.2/15/I/001 “Atbalsts ilgstošajiem bezdarbniekiem” vienošanās grozījumi, kas paredz kopējā finansējuma samazināšanu par 775 445 *euro,* t.sk. ESF finansējuma samazinājumu par 775 445 *euro* (plānots iesniegt Centrālajā finanšu un līgumu aģentūrā (turpmāk – CFLA) š.g. jūlijā);- noteikumu projekts (plānots iesniegt Valsts kancelejā š.g. jūlijā);- MK noteikumu Nr. 835 grozījumi, kas paredz papildu finansējumu projektā Nr. 9.1.1.1/15/I/001 “Subsidētās darbavietas bezdarbniekiem” (plānots iesniegt Valsts kancelejā š.g. jūlijā).Noteikumu projekts neietekmē (nemaina) DP 9. prioritārā virziena “Sociālā iekļaušana un nabadzības apkarošana” kopējo pieejamo maksimālo finansējumu. Noteikumu projektam nav negatīvas ietekmes uz DP 9.1.1. specifiskā atbalsta mērķa uzraudzības rādītāju sasniegšanu, kā arī netiek prognozēta ietekme uz 9.1.1.2. pasākuma mērķa sasniegšanu un mērķa grupu, jo 9.1.1.2. pasākuma projekta ietvaros bezdarbnieku iesaiste pasākumos ir pabeigta 2019. gadā un projekta īstenošana ir pabeigta š.g. 30. jūnijā.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir bezdarbnieki:- kuri bijuši bez darba vismaz 12 mēnešus;- kuri bijuši bez darba vismaz 12 mēnešus un kuri vismaz vienu reizi ir atteikušies no piemērota darba piedāvājuma vai atteikušies iesaistīties atbilstoši bezdarbnieka individuālajā darba meklēšanas plānā piedāvātajiem aktīvajiem nodarbinātības pasākumiem;- kuriem atbilstoši narkologa atzinumam ir alkohola, narkotisko vai psihotropo vielu atkarība vai kuriem ir iespējama alkohola, narkotisko vai psihotropo vielu atkarība, bet nav saņemts narkologa atzinums.Atbilstoši NVA statistikas datiem 2020. gada 13. jūlijā reģistrēto bezdarbnieku skaits bija 78 793. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam ir pozitīva ietekme uz tautsaimniecību, kā arī uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem, jo 9.1.1.1. pasākuma ietvaros darba devējiem būs iespēja saņemt atbalstu, piesaistot bezdarbniekus pagaidu nodarbinātības pasākumu ietvaros, tādējādi mazinot Covid – 19 krīzes un tās seku nelabvēlīgo ietekmi uz uzņēmumu darbību. Noteikumu projektam ir pozitīva ietekme uz sabiedrības mērķgrupām, kam tiks nodrošināts papildu atbalsts bezdarba periodā. Noteikumu projektam nav ietekmes uz veselību, vidi, konkurenci.Noteikumu projekts nerada papildu administratīvo slogu. |
| 3. | Administratīvo izmaksu monetārs novērtējums | Noteikumu projekts neskar šo jomu. |
| 4. | Atbilstības izmaksu monetārs novērtējums | Noteikumu projekts neskar šo jomu. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020. gads** | Turpmākie trīs gadi (*euro*) |
| **2021.** | **2022.** | **2023.** |
| saskaņā ar valsts budžetu kārtējam gadam[[9]](#footnote-9) | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 757 774 | -1 475 376 | 3 059 575 | -3 059 575 | 0 | 0 | 0 |
| 2. Budžeta izdevumi | 2 067 969 | -1 785 571 | 3 599 500 | -3 599 500 | 0 | 0 | 0 |
| 3. Finansiālā ietekme | -310 195 | 310 195 | -539 925 | 539 925 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | -310 195 | 310 195 | -539 925 | 539 925 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Šobrīd 9.1.1.2. pasākuma ietvaros projektam (projekts Nr.: 9.1.1.2/15/I/001 “Atbalsts ilgstošajiem bezdarbniekiem”, valsts budžeta apakšprogramma 63.07.00 “Eiropas Sociālā fonda (ESF) īstenotie projekti labklājības nozarē (2014.–2020.)”) pieejamais kopējais attiecināmais finansējums ir 16 039 062 *euro*, t.sk. ESF finansējums – 13 633 202 *euro* un VB finansējums 2 405 860 *euro*.Noteikumu projekts paredz samazināt 9.1.1.2. pasākuma ietvaros pieejamo maksimālo kopējo attiecināmo finansējumu par 775 445 *euro*, kā arī VB finansējumu (2 405 860 *euro*) aizvietot ar ESF finansējumu, līdz ar to pēc noteikumu projekta spēkā stāšanās 9.1.1.2. pasākuma ietvaros projektam pieejamais maksimālais kopējais attiecināmais finansējums būs 15 263 617 *euro*, t.sk. ESF finansējums – 15 263 617 *euro*.Budžeta ieņēmumi ir finansējuma ESF daļa 100% apmērā no 9.1.1.2. pasākuma attiecināmām izmaksām. Budžeta izdevumi ir kopējie 9.1.1.2. pasākuma ieviešanai nepieciešamie līdzekļi attiecīgajā gadā.**2015. gadā** kopējais faktiskais investētais finansējums (atbilstoši Valsts kases informācijai) 11 498 *euro*, t.sk. ESF finansējums 9 773 *euro* un VB finansējums 1 725 *euro*. Pēc noteikumu projekta stāšanās spēkā - 11 498 *euro*, t.sk. ESF finansējums 11 498 *euro*.**2016. gadā** kopējais faktiskais investētais finansējums (atbilstoši Valsts kases informācijai) 1 216 981 *euro*, t.sk. ESF finansējums 1 034 434 *euro* un VB finansējums 182 547 *euro*. Pēc noteikumu projekta stāšanās spēkā - 1 216 981 *euro*, t.sk. ESF finansējums 1 216 981 *euro*.**2017. gadā** kopējais faktiskais investētais finansējums (atbilstoši Valsts kases informācijai) 3 960 277 *euro*, t.sk. ESF finansējums 3 366 235 *euro* un VB finansējums 594 042 *euro*. Pēc noteikumu projekta stāšanās spēkā - 3 960 277 euro, t.sk. ESF finansējums 3 960 277 *euro*.**2018. gadā** kopējais faktiskais investētais finansējums (atbilstoši Valsts kases informācijai) 6 143 718 *euro*, t.sk. ESF finansējums 5 222 160 *euro* un VB finansējums 921 558 *euro*. Pēc noteikumu projekta stāšanās spēkā - 6 143 718 *euro*, t.sk. ESF finansējums 6 143 718 *euro*.**2019. gadā** kopējais faktiskais investētais finansējums (atbilstoši Valsts kases informācijai) 3 648 745 *euro* apmērā, t.sk. ESF finansējums 3 101 433 *euro* un VB finansējums 547 312 *euro.*  Pēc noteikumu projekta stāšanās spēkā - 3 648 745 *euro*, t.sk. ESF finansējums 3 648 745 *euro*.**2020. gadā** projektam valsts budžeta ilgtermiņa saistībās apstiprināts finansējums 2 067 969 *euro* apmērā, t.sk. ESF finansējums 1 757 774 *euro* un VB finansējums 310 195 *euro*. Pēc noteikumu projekta stāšanās spēkā – 282 398 *euro*, t.sk. ESF finansējums 282 398 *euro*.Šobrīd saskaņā ar projekta finansēšanas plānā norādīto, 2020. gadā projekta kopējais finansējums plānots 794 561 *euro* apmērā, t.sk. ESF finansējums 675 376 *euro* un valsts budžeta finansējums 119 185 *euro*.**2021. gadā** projektam valsts budžeta ilgtermiņa saistībās apstiprināts finansējums 3 599 500 *euro* apmērā (LM 13.05.2020.vēstule 25-5-0**2**/33 “ Par Labklājības ministrijas pamatbudžeta bāzes izdevumu precizēšanu projektiem 2021.-2023. gadam un tālākā laikposmā līdz projekta īstenošanai” iesniegti priekšlikumi par 3 599 500 *euro* samazinājumu) (valsts budžeta ilgtermiņa saistības tiks precizētas pēc noteikumu projekta spēkā stāšanās un projekta grozījumu apstiprināšanas).Šobrīd saskaņā ar projekta finansēšanas plānā norādīto 2021. gadā projekta kopējais finansējums plānots 0 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Noteikumu projekts neskar šo jomu. |
| 8. Cita informācija | Finansējums (ESF finansējums 775 445 *euro* apmērā) tiks pārdalīts uz 9.1.1.1. pasākumu, un finansējums (VB finansējums 2 405 860 *euro* apmērā tiks pārdalīts uz veselības nozares SAM 9.3.2. projektu. Finansējums (ESF finansējums 2 405 860 *euro)* tiks pārdalīts uz 9.1.1.2. pasākumu no veselības nozares 9.2.4.2. pasākuma. Finansējums, ko plānots novirzīt 9.1.1.1. pasākumam, tiek aprēķināts, veidojot starpību no šobrīd projektā plānotā (saskaņā ar projekta finansēšanas plānu) kopējā finansējuma un šobrīd projektam valsts budžeta ilgtermiņa saistībās apstiprinātā/plānotā finansējuma (papildus jāņem vērā, ka projekta kopējais plānotais finansējums valsts budžetā neatbilst projekta kopējam plānotajam finansējumam, kas norādīts projekta finansēšanas plānā), t.sk. pēc noteikumu projekta spēkā stāšanās tiks precizēts projekta finanšu plāns, pārskatot finanšu avotu sadalījumu, proti nosakot to 100 % kā ESF finansējumu. Finansējuma sadalījums pa gadiem norādīts indikatīvi un var tikt precizēts. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts ir saistīts ar:- Labklājības ministrijas izstrādāto noteikumu projektu “Grozījumi Ministru kabineta 2014. gada 23. decembra noteikumos Nr. 835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”” (saskaņošanas procesā ar Finanšu ministriju un Tieslietu ministriju), kas paredz palielināt 9.1.1.1. pasākuma kopējo finansējumu, lai nodrošinātu atbalstu bezdarbniekiem Covid – 19 krīzes un tās seku mazināšanai;- Veselības ministrijas izstrādātajiem grozījumiem MK noteikumos Nr. 870 (tiks virzīti saskaņošanai pēc informatīvā ziņojuma par būvdarbu izmaksu pieaugumu izskatīšanas MK (skat. informāciju I sadaļas 4.punktā));Savukārt MK noteikumos Nr. 310 jau veikti grozījumi, atbrīvojot ESF finansējumu novirzīšanai uz 9.1.1.2. pasākumu, aizvietojot VB finansējumu.Noteikumu projektu nepieciešams izskatīt pirms (vai vienlaikus ar) saistīto noteikumu projektu izskatīšanas MK sēdē. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts neskar šo jomu. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts neskar šo jomu. |
| 2. | Sabiedrības līdzdalība projekta izstrādē | Noteikumu projekts neskar šo jomu. |
| 3. | Sabiedrības līdzdalības rezultāti | Noteikumu projekts neskar šo jomu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda – Labklājības ministrija, sadarbības iestādes funkcijas – CFLA. Finansējuma saņēmējs – NVA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neskar šo jomu. |
| 3. | Cita informācija | Nav. |

Labklājības ministre R. Petraviča

Krīgere, 67021561

Inga.Krigere@lm.gov.lv

1. MK noteikumu projekts “Grozījumi Ministru kabineta 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” īstenošanas noteikumi”” (turpmāk – noteikumu projekts) [↑](#footnote-ref-1)
2. 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākums “Ilgstošo bezdarbnieku aktivizācijas pasākumi” (turpmāk – 9.1.1.2. pasākums) [↑](#footnote-ref-2)
3. 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākums “Subsidētās darbavietas nelabvēlīgākā situācijā esošiem bezdarbniekiem” (turpmāk – 9.1.1.1. pasākums) [↑](#footnote-ref-3)
4. 9.2.4. specifiskā atbalsta mērķa "Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem" 9.2.4.2. pasākums “Pasākumi vietējās sabiedrības veselības veicināšanai” (turpmāk – 9.2.4.2. pasākums) [↑](#footnote-ref-4)
5. Ministru kabineta 2015. gada 11. augusta noteikumos Nr.468 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma “Ilgstošo bezdarbnieku aktivizācijas pasākumi” (turpmāk – MK noteikumi Nr.468) [↑](#footnote-ref-5)
6. MK 2014. gada 23. decembra noteikumi Nr. 835 “Darbības programmas “Izaugsme un nodarbinātība” 9.1.1.specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi” (turpmāk – MK noteikumi Nr. 835) [↑](#footnote-ref-6)
7. MK 2016. gada 20. decembra noteikumi Nr. 870 “Noteikumi par darbības programmas "Izaugsme un nodarbinātība" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" projektu iesniegumu atlases pirmo un otro kārtu” (turpmāk – MK noteikumi Nr. 870) [↑](#footnote-ref-7)
8. MK 2016. gada 17. maija noteikumi Nr.310 “Darbības programmas "Izaugsme un nodarbinātība" 9.2.4. specifiskā atbalsta mērķa "Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem" 9.2.4.1. pasākuma "Kompleksi veselības veicināšanas un slimību profilakses pasākumi" un 9.2.4.2. pasākuma "Pasākumi vietējās sabiedrības veselības veicināšanai un slimību profilaksei" īstenošanas noteikumi” (turpmāk – MK noteikumi Nr.310) [↑](#footnote-ref-8)
9. Saskaņā ar Labklājības ministrijas iekšējo finansējuma pārdali [↑](#footnote-ref-9)